als_Latn dik_Latn sag_Latn
VALLJA E TIM ETI
Autori: Nikos Papandreou
Botuesi: DITURIA
978-99943-46-98-1Faqe: 160
Vallja e tim eti është novela e tij e parë, që u pasua nga shkrime të tjera, si: A finger, quiet as a pen, tregim i shkurtër për të cilën autori u vlerësua me Çmimin Golden Ikaromennipus; Mikis end Manos, një rrëfim i cili synon të zbulojë marrëdhëniet mes politikës dhe muzikës;
700 L
Libri mund të porositet nga çdo vend i botës. Transporti në Shqipëri është falas, përsa i përket vendeve të tjera, vlera e transportit ndryshon në vartësi të vendit. Vlerën e saktë të transportit e mësoni në momentin që mbyllni porosinë.
Përshkrimi
Detajet
Nikos Papandreou, djali i ish-kryeministrit grek, Andreas Papandreou, lindi në Berkli, Kaliforni, në vitin 1956. Pjesën më të madhe të fëmijërisë e kaloi në Greqi. Ai vazhdoi studimet e larta për ekonomi në Jale dhe Princeton, ndërsa ato për letërsi në Universitetin e Vermontit. Deri tani ai ka shkruar shtatë vepra, shumica e të cilave në gjuhën greke.
Vallja e tim eti është novela e tij e parë, që u pasua nga shkrime të tjera, si: A finger, quiet as a pen, tregim i shkurtër për të cilën autori u vlerësua me Çmimin Golden Ikaromennipus; Mikis end Manos, një rrëfim i cili synon të zbulojë marrëdhëniet mes politikës dhe muzikës; Life in the First Person etj. Në disa antologji dhe gazeta, siç janë: Antioch Review, The Literary Review, Threepenny Review, AGNI, Quarterly West, Harvard Review, Quarry, Wascana Review, ai ka botuar mjaft esse, artikuj dhe tregime të shkurtra. Sot ai jeton në Athinë, ku edhe vazhdon të shkruajë.
Vallja e tim eti, romani me të cilin autori nis karrierën artistike, përbëhet nga 16 kapituj, në formë tregimesh, që në tërësi, përmes rrëfimit të personazhit kryesor, Aleksit, japin një pjesë nga jeta e autorit. Aleksi, i lindur në Kaliforni, është biri i një politikani mjaft të njohur. Së bashku me familjen ai shpërngulet në Greqi, për të ndjekur jetën politike të të atit. Aty kalon pjesën më të madhe të fëmijërisë.
Ngjarjet, që përshkruhen me ndjeshmëri, vendosen në një sfond grek. Aleksi e familja e tij ecin përmes botës së rrezikshme të politikës bizantine dhe përfshihen nga orteku i revolucionit, diktatura ushtarake dhe përfundimisht mërgimi. Çdo gjë përshkruhet nga këndvështrimi i një fëmije. Ai përpiqet të sjellë për lexuesin disa copëza nga kujtimet e veta.
Përshkruan momente të bukura, por edhe të dhimbshme e plot ankth, duke nisur nga fjalimet madhështore të të atit, brohoritjet pa fund dhe respektin e madh deri në adhurim e duke vazhduar pastaj me çaste të dhimbshme, net pa gjumë, burgosjen e të atit.Ai mundohet të paraqesë me hollësi përpjekjet e gjyshes, e cila me çdo kusht kërkon që Aleksi të mësojë gjuhën greke.
Sipas saj, për të qenë politikan i sukses-shëm, duhej të mësonte gramatikën, por edhe të fliste e të shkruante bukur.Mjaft interesant është edhe rrëfimi Vallja e tim eti, ku babai, që përshkruhet si mjaft burrëror, me karakter të fortë, e i ashpër, shfaqet i butë e tepër i ndjeshëm. Në fund të rrëfimit, përpara personazhit tonë, tashmë shtatëmbëdhjetë vjeç, rrugët drejt karrierës politike janë të hapura.
scn_Latn bos_Latn als_Latn als_Latn als_Latn mlt_Latn als_Latn als_Latn als_Latn als_Latn als_Latn als_Latn als_Latn als_Latn als_Latn